Joseph-Louis Lagrange

Joseph-Louis Lagrange (sünninimega Giuseppe Lodovico Lagrangia; 25. jaanuar 1736 Torino – 10. aprill 1813 Pariis) oli Itaalia valgustusajastu matemaatik ja astronoom. Ta andis teadusse märkimisväärse panuse matemaatilise analüüsi, arvuteooria ning klassikalise ja taevamehaanika alal.

25. eluaastal loeti teda tänu lainete levimise ning kõverate ekstreemumi kohta käivate artiklite kirjutamise eest juba üheks olulisemaks elavaks matemaatikuks ja füüsikuks. 1780. aastatel ilmus kahes köites tema käsitlus analüütilisest mehaanikast, "Mécanique analytique", mis oli aluseks tema hilisemale tööle selles valdkonnas. Tegemist oli kõige ulatuslikuma käsitlusega klassikalise mehaanika kohta pärast Isaac Newtoni 1687. aasta teost "Philosophiæ Naturalis Principia Mathematica", mida peetakse kogu klassikalise mehaanika alustekstiks. Langrange'i saavutuste hulka kuuluvad veel Lagrange'i punktide avastamine ja töö diferentsiaalarvutuse valdkonnas.Merriam-Webster, Inc (2000). Merriam-Webster's Collegiate Encyclopedia. Merriam-Webster. ISBN 9780877790174. lk 911.

1766. aastal sai temast Leonhard Euleri ja Jean le Rond d'Alembert soovitusel Berliini Preisi Teaduste Akadeemia matemaatika teaduskonna direktor. 1787. aastal kolis ta Berliinist Pariisi, kus elas elu lõpuni, ja sai Prantsuse Teaduste Akadeemia liikmeks.

 Mälestuse jäävustamine 
Tema järgi on nimetatud asteroid 1006 Lagrangea, tänav Pariisi 5. ringkonnas ja Torinos ning kuukraater Lagrange.

Tema nimi on koos 72 Prantsuse teadlase, inseneri ja matemaatiku nimega graveeritud Eiffeli tornile.

 Vaata ka 
 Lagrange'i funktsioon

 Viited 

 Välislingid 

 Joseph-Louis Lagrange Encyclopædia Britannicas (inglise keeles)
 Joseph-Louis Lagrange ja analüütiline mehaanika. Eesti Füüsika Selts

Kategooria:Itaalia matemaatikud
Kategooria:Itaalia astronoomid
Kategooria:Prantsuse matemaatikud
Kategooria:Prantsuse astronoomid
Kategooria:Arvuteooria
Kategooria:Prantsuse Teaduste Akadeemia liikmed
Kategooria:Preisi Teaduste Akadeemia liikmed
Kategooria:Rootsi Kuningliku Teaduste Akadeemia liikmed
Kategooria:Auleegioni suurohvitserid
Kategooria:Londoni Kuningliku Seltsi liikmed
Kategooria:Pariisi Panteoni maetud
Kategooria:Sündinud 1736
Kategooria:Surnud 1813